PMIndiaData/PMIndiaSum huggingface dataset:
প্রধান মন্ত্রীনা মহাক্কী ইন্দোনেসিয়া, মালেসিয়া অমসুং সিঙ্গাপুর খোংচৎকী মাংওইননা পীখিবা ৱারোল

মখাগী ৱাফম অসি প্রধান মন্ত্রী শ্রী নরেন্দ্র মোদীনা মহাক্কী ইন্দোনেসিয়া, মালেসিয়া অমসুং সিঙ্গাপুর চৎত্রিঙৈগী মাংওইননা পীখিবা ৱাফমশিংনি। “ঐহাক ২০১৮গী মে ২৯দগী জুনগী অনি ফাওবদা ইন্দোনেসিয়া, মালেসিয়া অমসুং সিঙ্গাপুরদা চৎকনি। ভারতনা লৈবাক অহুম অসিগা অফবা স্ত্রাতেজিক পার্তনরশিপ অমা লৈরি। মে ২৯দা, ইন্দোনেসিয়াগী রাষ্ট্রপতি জোকো ৱিদোদোগী বার্তনদা ঐহাক জকার্তাদা থুংগনি। প্রধান মন্ত্রী অমা ওইনা মসি ঐহাক্কী অহানবা ইন্দোনেসিয়াগী খোংচৎনি। মে ৩০দা ঐহাক্না রাষ্ট্রপতি জোকো ৱিদোদোগা ৱারী শাননবা অমদি ইন্দিয়া-ইন্দোনেসিয়া সি ই ও এস ফোরমগা পুন্না উননবা শেম শারি। ইন্দোনেসিয়াদা লৈরিবা ভারতকী কমুনিতীদসু ঐহাক্না ৱা ঙাংগনি। ভারত অমসুং ইন্দোনেসিয়ানা মরূপ ওইবগী অচেৎপা মরি থম্লি অমদি পুৱারী অমদি সিভিলাইজেসনগী ওইবা মরি অমা সেয়র তৌরি। লৈবাক অনিমক মল্তি ইথনিক, মল্তি রিলিজিয়স, প্লুরেল অমদি ওপন সোসাইতীশিং ওইরি। ঐহাক্কী ইন্দোনেসিয়া খোংচৎ অসিনা এসিয়াগী খ্বাইদগী চাউবা দেমোক্রেসী চৎপা লৈবাক অনিগী মরক্তা হেন্না ফবা মরি অমা শেমগৎলগনি হায়না ঐহাক্না থাজবা থম্লি। মে ৩১দা, ঐহাক্কী সিঙ্গাপুর চৎপগী লম্বীদা, মলেসিয়াগী অনৌবা লুচীংবগী মফমদা নুংঙাইবা ফোংদোক্নবগীদমক্তা ঐহাক মলেসিয়াদা ঙৈহাক পন্থগনি। প্রধান মন্ত্রী দা. মহাথির মোহমদকা উননবা ঐহাক্না শেম শারি। সিঙ্গাপুরদা ঐহাক্না ফিনতেক, স্কিল দিবেলপমেন্ত, অর্বান প্লানিং অমসুং আর্তিফিসিয়েল ইন্তেলিজেন্সকী লমদা ইন্দিয়া-সিঙ্গাপুর পার্তনরশিপ হেঙ্গৎহনবদা মীৎয়েং থমগনি। অর্বান দিবেলপমেন্ত, প্লানিং, স্মার্ত সিতিজ অমসুং ইনফ্রাস্ত্রকচর দিবেলপমেন্তগুম্বা লমশিংদা সিঙ্গাপুর অসি ভারতকী অচৌবা পার্তনর ওইরি। মে ৩১দা ঐহাক্না ইন্দিয়া-সিঙ্গাপুর ইন্তর্প্রাইজ এন্দ ইনোবেসন একজিবিসন্দা চৎকনি। ললোন ইতিক অমদি কমুনিতীগী থৌরম অমদসু ঐহাক্না ৱা ঙাংগনি, তুংদা ললোন ইতিক অমসুং ইনভেস্তমেন্তকী খুদোংচাবশিংগী মতাংদা খন্ন-নৈননবা সিঙ্গাপুরগী মকোক থোংবা সি ই ওশিংগা মীফম পাংথোক্কনি। জুন ১দা, ঐহাক্না সিঙ্গাপুরগী রাষ্ট্রপতি হলিমাহ য়োকোবকা উনগনি। ঐহাক্না সিঙ্গাপুরগী প্রধান মন্ত্রী লীগা লোইননা মীহুৎ কাংবুগী থাক্তা ৱারী শান্নগনি, অমদি নানয়াং তেক্নোলোজিকেল য়ুনিবর্সিতীদা চত্তুনা নহা ওইরিবা মহৈরোইশিংগা উনদুনা ৱারী শাননবা মীৎয়েং থম্লি। নুমীদাংৱাইরমদা ঐহাক্না শনগ্রি-লা দাইলোগতা কীনোৎ এদ্রেস পীগনি। মসিনা দাইলোগ অসিদা ভারতকী প্রধান মন্ত্রী অমনা পীবা অহানবা কীনোৎ এদ্রেস ওইরগনি। মসিনা রিজন অসিদা রিজনেল সেক্যুরিতীগী ইসুশিং অমসুং শান্তি অমসুং তংদু লৈতাবা ঙাক্তুনা থম্বদা ভারতকী ওইবা মীৎয়েং অদু ফোংদোক্নবা তঞ্জা অমা পীরগনি। জুন ২দা, ঐহাক্না ক্লিফোর্দ পেয়রগী প্লেক মায়খুম হাংদোক্কনি, ১৯৪৮গী মার্চ ২৭তা মফম অদুদা মহাত্মা গান্ধীগী উৎ অদু সমুদ্রদা তিলহনখি। ভারতকী সিভিলাইজেসনগা মরি লৈনবা শেংলবা মফমশিংদসু ঐহাক চৎকনি। ঐহাক্কী থৌরমগী অরোইবা শরুক ওইনা সিঙ্গাপুরগী চানগী নেভেল বেজদা চৎকনি, মফম অদুদা ঐহাক্না ইন্দিয়ন নেভেল শিপ আই এন এস সাতপুরাদা চৎকনি অমদি ইন্দিয়ন নেভী অমসুং রোয়েল সিঙ্গাপুর নেভীগী ওফিসার অমদি সেলরশিংগা উনদুনা ৱারী শানগনি। ঐহাক্কী ইন্দোনেসিয়া, মালেসিয়া অমসুং সিঙ্গাপুর খোংচৎ অসিনা ঐখোয়গী এক্ত ইস্ত পোলিসীদা মখা তানা ইনোৎ হাপ্লগনি অমদি লৈবাক অহুম অসিগা লৈনরিবা মরি হেঙ্গৎহল্লগনি হায়না ঐহাক্না থাজবা থম্লি।”
দিল্লী মেত্রোগী ফেজ-৪ প্রোজেক্ত মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কোরিদোর অহুম লৈবা দিল্লী মেত্রোগী ফেজ-৪ প্রোজেক্ত অয়াবা পীরে। হায়রিবা কোরিদোর অহুম অসিগী অপুনবা অশাংবনা কিলোমীতর ৬১.৬৭৯নি। কিলোমীতর ৬১.৬৭৯গী মনুংদা কিলোমীতর ২২.৩৫৯না লৈনুংদা শেমগনি অমসুং কিলোমীতর ৩৯.৩২০না মথক্ত ওইগনি। হায়রিবা কোরিদোরশিং অসিদা স্তেসন ৪৬ লৈগনি, মসিগী মনুংদা স্তেসন ১৭না লৈনুংদা অমসুং লেমহৌরিবা স্তেসন ২৯না মথক্ত লৈগনি। মেত্রো কোরিদোর অহুম অসিগী অপুনবা শেনফম্না লুপা ক্রোর ২৪,৯৪৮.৬৫ ওইগনি। প্রোজেক্ত অসি দিল্লী মেত্রো রেল কোর্পোরেসন লিমিতেদনা পায়খৎকনি, ভারত সরকার অমসুং নেস্নেল কেপিতেল তেরিতোরী দিল্লী সরকারগী হৌজিক লৈরবা ৫০:৫০গী স্পিসিয়েল পরপজ ভেহিকল (এস পি ভি) চৎনগনি। চৎথোক-চৎশিনগী চাউরাকপা শক্তমশিং: এরোসিতীদগী তুঘলকবাদ-স্তেসন ১৫ (এরোসিতী, মাহিপালপুর, ভসন্তকুঞ্জ সেক্তর-দি, মসুদপুর, কিষানগর, মেহরাওলী, লাদো সারাই, সাকেত, সাকেত জি ব্লোক, অম্বেদকর নাগর, খানপুর, তিগ্রী, অনন্দময়ী মার্গ জঙ্কসন, তুঘলকবাদ রেলৱেজ কোলোনী, তুঘলকবাদ) আর কে আশ্রমদগী জনকপুরী ৱেস্ত-স্তেসন ২৫ (আর কে আশ্রম, মোতিয়ান খান, সাদর বাজার, পুলবাঙ্গাস, ঘনাতঘর, সবজীমন্দী, রাজপুরা,দেরাৱাল নাগর,অশোক বিহার,অজাদপুর, মুকুন্দপুর, বালাস্বা, মুকারবা চোর্ক, বাদলিমোর, নোর্থ পিতম্পুরা, প্রসান্ত বিহার, মধুবানীচোর্ক, দিপালীচোর্ক, পুসপাঞ্জলী ইনক্লেব, ৱেস্ত ইনক্লেব, মঙ্গলপুরী, পীরগ্রহিচোর্ক, পস্চিম বিহার, মীরাবাগ, কেসোপুর, কৃসন পার্ক এক্সতেন্সন, জনকপুরী ৱেস্ত) মাউজপুর-মুকুন্দপুর – স্তেসন ৬ (য়মুনা বিহার, বাজনপুরা, খাজুরিখাস, সোরঘাত, জগতপুর ভিলেজ, বুরারী ) হায়রিবা কোরিদোর অহুম অসিদা লৈনুং (কিলোমীতর ২২.৩৫৯) অমসুং মথক (কিলোমীতর ৩৯.৩২০) সেক্সনশিং য়াওরি। কান্নবা: ফেজ-৪ প্রোজেক্কী কোরিদোরশিং অসিনা লৈবাক্কী কোনুং অসিদা মেত্রো নেতৱর্ক পাকথোক চাউথোকহনগনি। হায়রিবা কোরিদোরশিং অসি লোইশিল্লকপা মতমদা হৌজিক লৈরিবা দিল্লী মেত্রোগী লাইনশিং অসিগা অনৌবা কোরিদোরশিং অসিগী স্তেসনশিংগা শম্নবা য়াবা স্তেসন কয়া লৈরগনি। মসিগী অহেনবা কিলোমীতর ৬১.৬৭৯গী মেত্রো লাইনশিং অসিনা লম্বী চিনবা হন্থহনগনি অমসুং গারীশিংনা থোকহনবা পোলুসন হন্থহনগনি। তুঘলকবাদ-এরোসিতী কোরিদোর অসিনা এয়রপোর্ত য়ৌবা লম্বী ফগৎহল্লগনি। হায়রিবা কোরিদোরশিং অসি লোইশিল্লকপা মতমদা দিল্লী মেত্রোগী অপুনবা নেতৱার্ক কিলোমীতর ৪০০ য়ৌরগনি।
ইন্দিয়ন আর্মী পর্সোনেলগী থৌনাবু প্রধান মন্ত্রীনা ইকায় খুম্নখ্রে

আর্মী দেগী তঞ্জা লাকপদা প্রধান মন্ত্রী শ্রী নরেন্দ্র মোদীনা ইন্দিয়ন আর্মী পর্সোনেলগী থৌনাবু ইকায় খুম্নখ্রে। প্রধান মন্ত্রীনা হায়খি, “ভারতকী লান্মী অসি ইমা ভারতিগী লৈতেং অমসুং মায় পাকপনি। আর্মী দেগী তাঞ্জানা লাকপদা ঐহাক্না লৈবাক অসিগী লান্মী পুম্নমক্কী থৌনাবু ইকায় খুম্নজরি। ঐখোয়গী আর্মী অসি মখোয়গী থৌনা অমসুং শিন্নাইবগীদমক খঙনৈ। ঐখোয়গী আর্মী অসি মসিগী হ্যুমেনিতরিয়ান স্পিরিৎকীদকসু ইকায় খুম্নৈ। প্রজানা মতেং দরকার ওইরকপা খুদিংদা, ঐখোয়গী আর্মীনা মফম অদুদা চংশিল্লি অমসুং ওইথোকপা য়াবা পুম্নমক পাংথোকই। ঐখোয়গী আর্মীগীদমক চাউথোকচৈ।”
মন্ত্রীমন্দলনা বেঙ্গলোর মেত্রো রেল প্রোজেক্ত ফেজ ২.এ. অমসুং ফেজ ২.বি.গী অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা য়ুনিয়ন কেবিনেতনা পুন্না কিলোমিতর ৫৮.১৯ শাংবা বেঙ্গলোর মেত্রো রেল প্রোজেক্ত ফেজ ২.এ. (সেন্ত্রেল সিল্ক বোর্দ জংসনদগীনা কে.আর. পুরাম ফাওবা) অমসুং ফেজ ২.বি. (কে.আর. পুরামদগীনা এয়রপোর্ত বাইয়া হেবল জংসন ফাওবা)গী অয়াবা পীখ্রে। প্রোজেক্ত অসিদা চংগদবা অপুনবা শেনফম অসি লুপা করোর ১৪,৭৮৮.১০১নি। প্রোজেক্ত অসি হাপচিনবা অসিনা বেঙ্গলোরদা পব্লিক্কী ওইবা পোৎ পুথোক-পুশিন তৌবা ইনফ্রাস্ত্রকচরদা হেন্না কান্নহল্লগনি। পান্দমশিং: প্রোজেক্ত অসিনা বেঙ্গালুরুগী চাওখৎ থৌরাংগীদমক লৌখৎলিবা থবকশিংনা মরম ওইদুনা অৱাবা থেংনরিবা, লনাইগী গারীশিং মশীং হেনগৎলকপা অমসুং সহর মনুং অসিদা য়াম্না কন্না শেগৎ শাগৎলকপনা মরম ওইদুনা চৎথোক-চৎশিন্দা অপনবা লাকপা অমসুং ইন্দস্ত্রীগী থবকশিং অমসুং মীয়ামবু তেক্ত কাইদবা, শোইদবা, অমসুং নুঙাইরবা মীয়ামগী ওইবা চৎথোক-চৎশিন অমা ফংলগনি। মেত্রো প্রোজেক্ত অসি আর্বান ত্রান্সপোর্ত্তা থায়নগী হান্নগী সিস্তেমগী মহুৎতা নৌনা পুথোকপা অমনি। প্রোজেক্ত অসিনা আর্বান ত্রান্সপোর্ত সিস্তেমগা য়াম্না কান্নবা অমদা পুল্লি হায়রিবা অসিনা দিজাইন্নিং, তেক্নোলোজী অমসুং ইন্সতিত্যুসনেল মেনেজমেন্তদা অনৌবা মেথোদ অমা পীরি।
ওক্তোবর ৯দা প্রধান মন্ত্রী হরিয়ানাদা চৎকনি

২০১৮, ওক্তোবর ৯দা প্রধান মন্ত্রী শ্রী নরেন্দ্র মোদী শমপ্লাগা লোয়ননা রোহতক্তা চৎকনি। মহাক্না দিনবন্ধু সর ছোতু রামগী মীতম মাইখুম হাংদোক্কনি। সর ছোতু রাম অসি চোকথবা নাইদনা লৌমীশিং অমসুং শোৎথরবা কাংবুগী য়াইফনবা থবক তৌবীরম্বা শক্নাইরবা লুচীংবা অমনি। মহাক্না লাইরিক লাইশু তম্বা অমসুং অতোপ্পা খুন্নাইগী থবক কয়া তৌরমখি। মীয়ামগী মীফম অমদা, প্রধান মন্ত্রীনা সোনেপত্তা রেল কোচ রিফরবিশিং কারখানা শানবগী উরেপ-উয়ুং তমগনি। মসি শাবা লোইরবা মতুংদা অৱাং থংবা লমদমদা রেল কোচশিং শেমজিনবগী মরুওইবা মফম অমা ওইরগনি। মসি প্রিফেব্রিকেতেদ কন্সত্রক্সন তেক্নিকশিং, অনৌবা মেছিনশিং অমসুং অকোয়বগী ফিবম কাইহন্দবা মওংদা পায়খৎকদবনি।
ওগস্ত ১১দা পি.এম.না সি.আই.আই.গী চহিগী ওইবা মীফমদা ৱা ঙাংগনি

প্রধান মন্ত্রী, শ্রী নরেন্দ্র মোদীনা ২০২১গী ওগস্ত ১১গী নুমিদাংৱাইরমগী পুং ৪:৩০ তাবা মতমদা কনফদেরেসন ওফ ইন্দিয়ন ইন্দস্ত্রী (সি.আই.আই.) এনুএল মীতিং ২০২১দা ভিদিও কনফরেন্সকী খুৎথাংদা ৱা ঙাংগনি। মীফম অসিগী থীমদি India@75:আত্মনির্ভর ভারতকীদমক সরকার অমসুং ব্যুজিনেশ পুন্না থবক তৌমিন্নবা। সি.আই.আই. এনুএল মীতিং ২০২১গী মরমদা সি.আই.আই. এনুএল মীতিং ২০২১ ওগস্তকী ১১-১২ নুমিৎ নিনি চুপ্না পাংথোক্কনি। সিঙ্গাপুরগী দিপুতী প্রাইম মিনিস্তর অমসুং ইকোনোমিক পোলিসীগী কোওর্দিনেতিং মিনিস্তর মিস্তর হেং স্বী কীতনা অখন্নবা অন্তর্জাতীগী গেস্ত স্পীকর ওইনা ৱা ঙাংগনি। থৌরম অসিদা ইন্দিয়ন ইন্দস্ত্রীগী মন্ত্রীশিং, মকোক থোংবা ওফিসিএলশিং, একাদেমীক্স অমসুং মরুওইবা মীহুৎশিংনা শরুক য়াগনি।
শাংহাই কোওপরেসন ওর্গানাইজেসনগী লৈবাক্কী মকোক থোংবশিংগী কাউন্সিলগী ২১শুবা মীফমদা প্রধান মন্ত্রীনা ভর্চুএল ওইনা শরুক য়াখ্রে

প্রধান মন্ত্রী, শ্রী নরেন্দ্র মোদীনা শাংহাই কোওপরেসন ওর্গানাইজেসন (এস.সি.ও.)গী লৈবাক্কী মকোক থোংবশিংগী কাউন্সিলগী ২১শুবা মীফমদা ভর্চুএল ওইনা শরুক য়াখ্রে অমসুং অফগানিস্তানগী জোইন্ত এস.সি.ও.-সি.এস.তি.ও.গী আউতরিচ সেসেন্দা ভিদিও-মেসেজগী খুৎথাংদা শরুক য়াখ্রে। লৈবাক্কী মকোক থোংবশিংগী এস.সি.ও. কাউন্সিলগী ২১শুবা মীফম অসি দুশানবেদা হায়ব্রিদ ফোর্মেত্তা পাংথোকখি। মীফম অসিদা তাজিকিস্তানগী প্রসিদেন্ত ঐচ.ই. ইমোমালী রাহমোন্না চেয়র লৌখি। প্রধান মন্ত্রী, শ্রী নরেন্দ্র মোদীনা সমিত অসিদা ভিদিও-লিঙ্ককী খুৎথাংদা ৱা ঙাংখি। দুশানবেদনা, এক্সতর্নেল এফিয়র্সকী মন্ত্রী দাঃ এস. জয়শঙ্করনা ভারতকী ওইনা মহুৎ শিন্দুনা শরুক য়াখি। প্রধান মন্ত্রীনা ৱা ঙাংবদা মফম অসিগী ওইবা মশক মাংহনবা অমসুং চৎনবীশিং অকাইবা পীরিবা অসিনা পুৱারীগী ওইবা কয়াদা শোকহন্দুনা এস.সি.ও.গী মফমশিংগী ঙমখৈদা রাজনিতীগী ওইবা অমসুং এক্সত্রিমিস্ত হেনগৎহন্দুনা অৱাবা থোকহল্লিবা অসি উৎখি। হন্দক্তা অফগানিস্তান্দা চাউখৎ থৌরাং অসিনা মখা তানা এক্সত্রিমিজমদা হেন্না ফিভম শোকহনবা য়াই হায়না মহাক্না পনখি। এস.সি.ও.না মতমগা চুনবা অমসুং সাইন্তিফিক ওইবা অমসুং মরম চাবা ৱাখলগী এজেন্দা পুথোক্তুনা অখন্ননা নহারোলগী ওইবা ধর্ম্মগী মরী লৈনবশিংদা থবক ওইনা পায়খৎনবগী অপাম্বা থমখি। মহাক্না চাউখৎ থৌরাংগী থবক কয়া অমদা ভারতনা দিজিতেল তেক্নোলোজী শিজিন্নবদা থেংনখিবশিংগী মরমদসু ৱা ঙাংখি অমসুং অসিগুম্বা ওপন সোর্স ওইনা পাম্বৈশিং অসি এস.সি.ও. মেম্বরদা ফোংদোকখি। মফম অসিগী ওইনা কনেক্তিবিতী শাগৎনবগী মরুওইবা পল্লদুনা, প্রধান মন্ত্রীনা মরু ওইবা পীদুনা হায় মদুদি অমগা অমগা থাজনবা থম্নবা কনেক্তিবিতী অসি ময়েক শেংবা, পার্তিসিপেতরী অমসুং কন্সল্তেতিব প্রোজেক্তশিং মরু ওইবা পীখি। এস.সি.ও.গী মতুংদা এস.সি.ও. অমসুং কল্লেক্তিব সেক্যুরিতী ত্রিতী ওর্গানাইজেসন (সি.এস.তি.ও.)গী মরক্তা অফগানিস্তানগী মথক্তা আউতরিচ সেসন চৎথখি। প্রধান মন্ত্রীনা ভিদিও-মেসেজগী খুৎথাংদা আউতরিচ সেসন অসি শরুক য়াখি। ভিদিও মেসেজ অসিদা প্রধান মন্ত্রীনা মফম অসিদা এস.সি.ও.না তেরোরিজমগী মথক্তা ‘জেরো তোলেরেন্স’কী কোদ ওফ কন্দক অমা শেমগৎপা য়াই হায়বগী অনিং-অপাম্বা ফোংদোকখি অমসুং অফগানিস্তানদগী লাকপা দ্রগশিং, খুলায়শিং অমসুং মী-ললোনবাগী খুদোংথিবশিং উৎখি। অফগানিস্তান্দা ওইবা মীওইবগী হক খোঙ্গাওনবা অসি পল্লদুনা, মহাক্না অফগানগী মীয়ামগা ভারতনা অমত্তা ওইবগী ৱাখল্লোল হন্না-হন্না ফোংদোকখি।
প্রধান মন্ত্রীনা ভারতকী হোকী স্কাদকী শান্নরোই খুদিংমক মহাক্কী ওইবা থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা ভারতকী নুপাগী হোকী তীমবু ওলিম্পিক্স ব্রোঞ্জ ফংলকপদা থাগৎপা ফোংদোকখ্রে। ভারত মচা পুম্বগী থম্মোয়দা হোকীনা অখন্নবা মফম অমা কনদুনা লৈরি হায়না প্রধান মন্ত্রীনা হন্না-হন্না হায়খি। মহাক্না হায় মদুদি হোকীবু পামজবা অমসুং শান্ন-খোৎনববু থৱায় য়াওজবা পুম্নমক্কী ওইনা ২০২১গী ওগস্তকী ৫ অসি খ্বায়দগী নিংশিংলগদবা নুমিৎ ওইনা লৈহৌরগনি মদুগী মতুংদা প্রধান মন্ত্রীনা, ত্বীত পরিং অমদা, ভারত স্কাদকী শান্নরোই পুম্নমকপু মহাক্না থাগৎপা ফোংদোকখি। মমাংদসু প্রধান মন্ত্রীনা ভারতকী অসিগুম্বা মায় পাক্লকপদা য়াম্না থুনা ওকই।
ভারতকী খুঙ্গংশিংদা ঐখোয়গী অফবা লৈঙাক্কীদমক মরুওইনা হোৎনরিবশিংগী মনুংদা মীয়ামগী য়াইফনবগীদমক তেক্নোলোজীগী শক্তি হেনগৎহনবা অসিনি:প্রধান মন্ত্রী

প্রধান মন্ত্রী, শ্রী নরেন্দ্র মোদীনা হায়খি মদুদি ভারতকী খুঙ্গংশিংদা ঐখোয়গী অফবা লৈঙাক্কীদমক মরুওইনা হোৎনরিবশিংগী মনুংদা মীয়ামগী য়াইফনবগীদমক তেক্নোলোজীগী শক্তি হেনগৎহনবা অসিনি। মসিগীদমক্তা, শ্রী মোদীনা য়াম্না চাউনা কান্নবা পীরিবা এস.ভি.এ.এম.আই.তি.ভি.এ. স্কীম্বু খুদম অমা ওইনা পীরি। মাইগোবইন্দিয়ানা তৌরকপা ত্বীৎ অমদা পাউখুম পীরদুনা, প্রধান মন্ত্রীনা হায়খি; “ভারতকী খুঙ্গংশিংদা ঐখোয়গী অফবা লৈঙাক্কীদমক মরুওইনা হোৎনরিবশিংগী মনুংদা মীয়ামগী য়াইফনবগীদমক তেক্নোলোজীগী শক্তি হেনগৎহনবা অসিনি। মসিগী খুদম অমা হায়রগদি য়াম্না চাউনা কান্নবা পীরিবা এস.ভি.এ.এম.আই.তি.ভি.এ. স্কীম অসিনি”।
মুদ্র য়োজনানা মশিং থীঙমদ্রবা ভারত মচা কয়াদা মখোয়গী ওন্তোপ্রিনরগী মতিক অমসুং হৈ-শিংবা উত্থোকপা অমসুং থবক পীবা মীওই ওইবগী খুদোংচাবা কয়া পীরিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা প্রধান মন্ত্রী মুদ্র য়োজনা হেক হৌদোকখিবদগী মসিনা চহি ৭কী মনুংদা মশিং থীঙমদ্রবা ভারত মচা কয়াদা মখোয়গী ওন্তোপ্রিনরগী মতিক অমসুং হৈ-শিংবা উত্থোকপা অমসুং থবক পীবা মীওই ওইবগী খুদোংচাবা কয়া পীরি হায়খ্রে। মুদ্র য়োজনা অসি অহোংবা পুরকপা থৌওং অমা ওইবগা লোয়ননা মীওই অমগী মশাবু ইকায় খুম্নবা অমসুং য়াইফ য়ুম্বালসু পুরক্লি। মাইগোবইন্দিয়াগী ত্বীত অমগী পাউখুম ওইনা, প্রধান মন্ত্রীনা অসুম্না ত্বীত তৌখিঃ “#FundingTheUnfundedকী ৱাখল্লোন্না লমজীংদুনা মুদ্র য়োজনানা মশিং থীঙমদ্রবা ভারত মচা কয়াদা মখোয়গী ওন্তোপ্রিনরগী মতিক অমসুং হৈ-শিংবা উত্থোকপা অমসুং থবক পীবা মীওই ওইবগী খুদোংচাবা কয়া পীরি। ঐখোয়না #7YearsOfPMMY শকখঙলিবা অসিদা মসিনা অহোংবা অমা পুরক্তুনা মীওই কয়াগী মশাগী ইকায় খুম্নবা হেনগৎহনবগা লোয়ননা য়াইফ য়ুম্বালসু ওইহল্লি”।
রে বরেলিগী এনতিপিসি প্লান্তকী খুদোংথিবা থৌদোক অদুগী ভিক্তিমশিং অদুগীদমক প্রধানমন্ত্রীনা শেলগী তেংবাং লাওথোকখ্রে

প্রধানমন্ত্রী শ্রী নরেন্দ্র মোদীনা উত্তর প্রদেশকী রে বরেলিদা লৈবা এনতিপিসি প্লান্তকী খুদোংথিবা থৌদোক অদুনা মরম ওইদুনা লৈখিদ্রবাশিং অদুগী নক্নবা মরি মতাশিংদা লুপা লাখ ২গী শেলগী তেংবাং অমা অয়াবা পিখ্রে । প্রধানমন্ত্রীনা খুদোংথিবা থৌদোক অদুনা মরম ওইদুনা শোকহল্লবা খুদিংমক্তশু লুপা ৫০,০০০ গী অয়াবা পিখ্রে ।
মন্ত্রীমন্দলনা ভারত অমসুং কোত দিলবোয়রগী মরক্তা হকশেলগী লমদা তেংবাং পীননবগীদমক য়ানা ৱারোল অয়াবা পীখ্রে

কেন্দ্রগী মন্ত্রীমন্দলনা ভারত সরকারগী হকশেল অমসুং য়াইফ-য়ুম্বালগী মন্ত্রালয় অমসুং কোত দিলবোয়রগী হকশেল অমসুং পব্লিক হাইজিন মন্ত্রালয়গী মরক্তা হকশেলগী লমদা তেংবাং পীননবা য়ানা ৱারোল অয়াবা পীখ্রে। য়ানা ৱারোল অসিনা মখাগী তেংবাং পীনগদবা লমশিং কোনসিল্লি:- ১. এদভান্স মেদিকেল তেক্নোলোজী, ন্যুক্লিয়ার মেদিসিন, রেনেল ত্রান্সপ্লানতেসন, কার্দিয়াক সর্জরী, নেফ্রোলোজী, হিমোদাইলাইসিস অমসুং মেদিকেল রিসর্সকী লমদা মেদিকেল দোক্তরশিং, ওফিসিয়েলশিং, অতোপ্পা হেল্থ প্রোফেস্নেলশিং অমসুং এক্সপার্তশিং একচেঞ্জ অমসুং ত্রেনিং তৌবা; ২. দ্রগশিং অমসুং ফার্মাতিকেল প্রদক্তশিংগী রেগুলেসন; ৩. হ্যুমেন রিসোর্সশিং দিবেলপ তৌবা অমসুং হেল্থ কেয়ার ফেসিলিতীশিং শেমগৎপদা তেংবাং; ৪. মেদিকেল অমসুং হেল্থ রিসর্স দিবেলপমেন্ত; ৫. মেদিকেল থাংদোকপশিং য়াওনা হেল্থকেয়ার সেক্তর অমসুং পব্লিক হেল্থ সর্বিসশিংগী মেনেজমেন্ত; ৬. জেনরিক অমসুং চংদবা য়াদবা দ্রগশিং লাংশিনবা অমদি দ্রগ সপ্লাই তৌরিবশিংগী হৌরকফমদা তেংবাং; ৭. ঐচ.আই.ভি./এ.আই.দি.এস.কী লমদা কোলাবোরেসন অমসুং রিসর্স; ৮. ইপিদিমিয়োলোজীকেল সর্বিলেন্সকীদমক তেক্নিকশিং অমসুং স্ত্রেতেজীশিং দিবেলপ তৌবা অমসুং ফগৎহনবা; ৯. প্রাইমারী হেল্থ কেয়ারগী লমদা খ্বাইদগী ফবা প্রেক্তিসশিং একচেঞ্জ তৌবা; ১০. হোস্পিতালশিং অমসুং কমুনিতী হেল্থকেয়ার সেন্তরশিংগী মেনেজমেন্তদা অখংবশিং শেয়ার তৌবা; ১১. পব্লিক হেল্থকী প্রমোসন অমসুং মেদিকেল ৱেস্ততা এক্সপরিয়েন্সশিং শেয়ার তৌবা ১২. মেনেজমেন্ত; ১৩. হেল্থ প্রমোসন অমসুং দিজিজ প্রিবেন্সন; ১৪. নন-কমুনিকেবল দিজিজেস; ১৫. ওকুপেস্নেল অমসুং এনভাইরনমেন্তেল হেল্থ; ১৬. মেদিকেল রিসর্স; অমসুং ১৭. নাকল অনিনা লেপ্নবগী মতুং ইন্না তেংবাং পীনবগী অতোপ্পা লম অমা হেক্তা। য়ানা ৱারোল অসিগী ইমপ্লিমেন্ত তৌবগী তেংবাং পীনবা অমসুং য়েংশিনবগী অকুপ্পা মরোলশিং মখা তানা পাকথোক চাউথোকহন্নবা ৱার্কিং গ্রুপ অমা শেমগৎকনি।
এমইদিইএফ (ফ্রান্স)কী প্রসিদেন্তনা প্রধানমন্ত্রীগা উনখ্রে

এমইদিইএফ (মৌবমেন্ত দেস ইন্তর্প্রাইজেস দে ফ্রান্স)কী প্রসিদেন্ত শ্রী পিয়র গত্তাজনা ঙসি প্রধানমন্ত্রী নরেন্দ্র মোদীগা উনখ্রে। প্রধানমন্ত্রীনা এপ্রিল ২০১৫দা চৎকিবা মহাক্কী ফ্রান্সকী খোংচৎ অদুবু নীংশিংখি, খোংচৎ অদুদা মহাক্না ফ্রান্সকী ব্যুজিনেস লীদর কয়ামরুমগা ৱারি শানখি অমসুং ভারত অমসুং ফ্রান্সকী মরক্তা মতম কয়াদগী লৈবাক অনিগী ওইবা মরি অসিবু চেৎশিনহন্দুনা লাক্লিবা লৈবাক অনিগী ব্যুজিনেস লীদরশিংগী মমল নাইদ্রবা থৌদাংশিং অদুবু শিংথাখি । শ্রী গত্তাজনা প্রধানমন্ত্রীদা ভারত অমসুং ফ্রান্সকী মরক্তা লৈরিবা চাওখৎলক্লিবা ত্রেদ অমসুং ইনবেস্তমেন্তকী মরিগী মতাংদা পাউদমখি। প্রধানমন্ত্রীনা হায়খি মদুদি ফ্রান্স অসি ভারতকী মকোক থোংবা ফোরেল দাইরেক্ত ইনবেস্তমেন্তকী হৌরকফম ১০গী মনুংদা অমনি অমসুং ফ্রান্সকী কম্পেনীশিংবু ভারত্তা ললোন ইতিক তৌবগী ফিভম ফগৎহনবদা অমসুং ইনবেস্তমেন্তকী খুদোংচবাশিং লৌননবা পাউজেলখি।
য়ুনাইতেদ স্তেতস কংগ্রেস্নেল দেলিগেসনগা লোইননা ফমখিবা প্রধান মন্ত্রীগী মীফম

সেনেতর জোন কোর্নিননা লমজিংখিবা য়ু.এস. কংগ্রেস্নেল দেলিগেসনগা প্রধান মন্ত্রী শ্রী নরেন্দ্র মোদীগা উন্নখি, মসিদা সেনেতর মাইকেল ক্রাপো, সেনেতর থোমাস ত্যুবরবাইল, সেনেতর মাইকেল লী, কংগ্রেসমেন তোনী গোনজালিস অমদি কংগ্রেসমেন জোন কেবিন ইলিজেনা শরুক য়াখি৷ সেনেতর জোন কোর্নিননা ভারত অমদি ইন্দিয়ন অমেরিকানশিংগী সেনেত কোকসকী কো-ফাউন্দর অমসুং কো-চিয়র ওইরি৷ পাক-চাওরবা অমদি মীশিং য়াম্লবগী চেলেঞ্জশিং অসি থেংন-থেংননা ভারত্তা কোবিদকী ফিভম মাই পাক্না থেংনরিবা অসি কংগ্রেস্নেল দেলিগেসননা পনখি৷ লৈবাক্কী দেমোক্রেতিক ইথোস্তা বেজ তৌদুনা মীয়াম্না শরুক য়ারকপা অসিনা হৌখিবা চহি-চা অমগী খ্বাইদগী ফিভম শোক্লবা লাইনা-লাইচৎ অদু লান্থেংনখিবা য়াম্না মরু ওইবা থৌদাং অমা লৌখি হায়না প্রধান মন্ত্রীনা ফোংদোকখি৷ ইন্দিয়া-য়ু.এস. কমপ্রিহেন্সিব গ্লোবেল স্ত্রাতিজিক পার্তনরশিপ হেন্না ফগৎহন্নবা য়ু.এস. কংগ্রেসনা লৌরিবা কন্সত্রক্তিব ওইবা থৌদাং অমদি কন্সিস্তেন্ত সপোর্ত অদু প্রধান মন্ত্রীনা থাগৎখি৷ থৌরম অসিদা খা-এসিয়া অমসুং ইন্দো-পেসিফিক রিজনগা মরী লৈনবশিং য়াওনা মুচুএল ইন্তরেস্তকী রিজনেল ইসুশিংগী মতাংদা নিংথিনা খন্ন-নৈনখি৷ স্ত্রাতিজিক পার্তনর অনিগী মরক্তা স্ত্রাতিজিক ইন্তরেস্তশিং পুনশিনবা হেনগৎলক্লিবা অদু প্রধান মন্ত্রী অমদি লাক্লিবা দেলিগেসননা পনখি অমসুং গ্লোবেল পিচ অমসুং স্তেবিলিতী হেন্না প্রমোত তৌনবগী পান্দম অমদা মখাতানা হেন্না কোওপরেসন পীননবগী অপাম্বা ফোংদোক্নখি৷ তেরোরিজম, ক্লাইমেত চেঞ্জ অমসুং ক্রিতিকেল তেক্নোলোজীশিংগী রিলাইএবল ওইবা সপ্লাই চেন য়াওনা কন্তেম্পোররী গ্লোবেল ইসুশিংদা কোওপরেসন হেন্না পীননবা অমদি বাইলেতরেল রিলেসনশিপ ফগৎহন্নবগী পোতেন্সিয়েল অদুদা প্রধান মন্ত্রীসু ৱাখল্লোনশিং ফোংদোকখি৷
পি.এম.না জনুৱারীগী ২১দা সোমনাথতা অনৌবা সর্ক্যুইৎ হাউস শঙ্গারগনি

প্রধান মন্ত্রী, শ্রী নরেন্দ্র মোদীনা ভীদিও কনফরেন্সিংগী খুত্থাংদা ২০২২গী জনুৱারী ২১গী অয়ুক্কী পুং ১১ তাবা মতমদা সোমনাথতা অনৌবা সরক্যুইৎ হাউস অমা শঙ্গারগনি। শঙ্গাবা অদুগী মতুং তারকপা ওইনা থৌরম অদুগী মতাংদা প্রধান মন্ত্রীনা পাউজেল পীরগনি। সোমনাথ তেম্পল অসি চহি খুদিংগী ভারত অমসুং মপানদগী লাকপা দিভোতী লাখ কয়া অমনা চৎলি। হৌজিক লৈরিবা সরকারগী ফেসিলিতী অদু তেম্পল অদুদগী য়াম্না থাপ্না লৈবা মরম্না অনৌবা সর্ক্যুইৎ আউস অমগী তঙাইফদবা লৈবা থেংনখি। অনৌবা সর্ক্যুইৎ হাউস অসি লুপা করোর ৩০ হেন্না চংনা শাখি অমসুং মসি সোমনাথ তেম্পল মনাক্তা লৈ। মসিদা স্বিতশিং য়াওনা, ভি.আই.পি. অমসুং দিলক্স রুমশিং, কনফরেন্স রুম, ওদিতোরিয়ম হোলনচিংবা অৱাংবা থাক্কী ফেসিলিতীশিং য়াওরি। মসিগী লেন্দস্কেপিং অদু কা খুদিংমক্তগী সমুদ্র উবা ফংনবা মওংদা শাখি।
প্রধান মন্ত্রীগী প্রিন্সিপাল সেক্রেতরীনা কোরোনা ভাইরস খঙহৌদনা হৌরকপদা পাংথোকপা অৱাংবা থাক্কী মীফমদা সভাপতি ওইখ্রে

প্রধান মন্ত্রী শ্রী নরেন্দ্র মোদীগী ইন্সত্রক্সনদা প্রধান মন্ত্রীগী প্রিন্সিপাল সেক্রেতরী দা. পি.কে. মিশ্রানা চাইনাদা খঙহৌদনা হৌরক্লিবা কোরোনা ভাইরসতা পাংথোকপা অৱাংবা থাক্কী মীফমদা সভাপতি ওইখি। মীফম অদুগী মনুংদা ওফিসিয়েলশিংনা কোরোনা ভাইরসকী শন্দোরকপগী মরী লৈননা লৌখৎলিবা অনৌবা খোংথাংশিং, মসিবু থেংননবা থৌরাংশিং অমসুং উপায়শিংগী মতাংদা প্রিন্সিপাল সেক্রেতরীদা পাউদমখি। হেল্থ অমসুং ফেমিলী ৱেলফেয়ার মন্ত্রালয়না হোস্পিতালদা থৌরাং তৌরিবা, লেবোরেতরীদা থৌরাং তৌরিবা, রেপিদ রেস্পোন্স তিমশিংগী কেপাসিতী বিলদিংগীদমক লৌখৎলিবা খোংথাং অমসুং মন্ত্রালয়না লৌখৎলিবা এক্সতেন্সিব সর্ভিলেন্স এক্তিবিতীশিংগী মতাংদা পাউদমখি। প্রিন্সিপাল সেক্রেতরীনা সিভিল এভিয়েসনগী মন্ত্রালয়গুম্বা অতোপ্পা মন্ত্রালয়শিংনা লৌখৎলিবা প্রিবেন্তিব থোংথাংশিংসু য়েংশিনখি। ওফিসিয়েলশিংনা প্রিন্সিপাল সেক্রেতরীদা থাজবা পখি মদুদি হেল্থ অমসুং ফেমিলী ৱেলফেয়ার মন্ত্রালয়না তোঙান তোঙানবা মন্ত্রালয়শিং অমসুং রাজ্য সরকারশিং অমদি য়ুনিয়ন তেরিতোরীশিংগা লোয়ননা খুৎশম্নদুনা ফিভম অসি চেকশিন্না য়েংশিল্লি। হৌজিক ফাওবদা ইন্তরনেস্নেল এয়ারপোর্ত ৭তা ফ্লাইত ১১৫দা তোংদুনা লাকপা মীওই ২০,০০০ স্ক্রিনিং তৌখ্রে। লৈবাক্কী মফম কয়াদা লৈরিবা নেস্নেল ইন্সতিত্যুত ওফ ভাইরোলোজী লেবোরেতরীশিং ভাইরস অসি তেস্ত তৌনবা মপুং ফানা থৌরাং তৌরে। রাজ্য অমসুং দিস্ত্রিক্ত হেল্থ ওথোরিতী পুম্নমক মীৎশিং নাশিংনা লৈহনখ্রে। মীফম অদুদা কেবিনেত সেক্রেতরী শ্রী রজিব গৌবা, সেক্রেতরী হোম এফিয়ার্স শ্রী অজয় কুমার ভাল্লা, সেক্রেতরী এক্সতরনেল এফিয়ার্স শ্রী বিজয় গোকলে, সেক্রেতরী দিফেন্স শ্রী অজয় কুমার, সেক্রেতরী হেল্থ এন্দ ফেমিলী ৱেলফেয়ার শ্রীমতী প্রীতি সুদন, সেক্রেতরী সিভিল এভিয়েসন শ্রী প্রদীপ সিংহ খারোলা অমসুং অতোপ্পা মকোকথোংবা ওফিসিয়েল কয়ানা শরুক য়াখি।
প্রধান মন্ত্রীনা স্বামি বিবেকানন্দবু মহাক্কী জয়েন্তি লাকপদা নৌহৌনা নিংশিংখ্রে

প্রধান মন্ত্রী শ্রী নরেন্দ্র মোদীনা স্বামি বিবেকানন্দবু মহাক্কী জয়েন্তি লাকপদা নৌহৌনা নিংশিংখ্রে। প্রধান মন্ত্রীনা হায়খি, “ পন্থু অদু য়ৌদ্রি ফাওবা হৌগৎলু, মীকপ থোকউ অমদি লেপকনু। ভক্তিগী মশক ওইরবা স্বামি বিবেকানন্দগী অসিগুম্বা শক্তি লৈরবা ৱাহৈশিং অমসুং মগুন লৈবা ৱাখল্লোনশিং অসি নিংশিংউ। মহাক্না সর্বিস অমসুং কত্থোকপগী ৱাখল্লোনশিংদা অকনবা ৱাফম থমখি। যুব শক্তিদা মহাক্না পুকচেল তিংনা থাজবা থমলম্মি। স্বামি বিবেকানন্দগী ৱাখল্লোনশিংনা ভারত মচা কোতি কয়া অখন্ননা ঐখোয়গী নহাশিংবু পুক্নিং থৌগৎলম্মি। ঐখোয়না অচেৎপা, বাইব্রেন্ত, ইনক্লুসিব অমদি তোঙান তোঙানবা লমশিংদা ভারতনা গ্লোবেল লিদরশিপ লৌরিবা ভারত অমা শেমগৎনবা পু্ক্নিং থৌগৎলিবা অসি মহাক্কী মফমদগী ঐখোয়না লৌবনি।।”
প্রধান মন্ত্রীনা ফেব্রুৱারী ১৭তা এন.এ.এস.এস.সি.ও.এম. তেক্নোলোজি অমসুং লিদরশিপ ফোরমদা ৱা ঙাংগনি

প্রধান মন্ত্রী, শ্রী নরেন্দ্র মোদীনা ভিদিও কনফরেন্সকী খুত্থাংদা ২০২১গী ফেব্রুৱারী ১৭কী নুমিৎয়ুংবা পুং ১২:৩০ তাবা মতমদা এন.এ.এস.এস.সি.ও.এম. তেক্নোলোজি অমসুং লিদরশিপ ফোরুম (এন.তি.এল.এফ.)দা ৱা ঙাংগনি। এন.তি.এল.এফ.কী মরমদা এন.তি.এল.এফ.কী ২৯শুবা ইদিসন অসি ২০২১গী ফেব্রুৱারীগী ১৭তগী ১৯ফাওবা শিনগদৌরি। মসি নেস্নেল এসোসিএসন ওফ শোফৱিয়র এন্দ সর্বিস কম্পনিস (এন.এ.এস.এস.সি.ও.এম.)গী মরুওইবা থৌরম অমনি। হন্দক্কী চহিগী থৌরম অসিগী থীম অসি ‘সেপিং দ ফ্যুচর তুৱার্দস এ বেত্তর নোর্মেল’ অসিনি। থৌরম অসিদা লৈবাক ৩০ হেনবদগী হোস্ত ১৬০০ শরুক য়াগনি অমসুং নুমিৎ হুম্নি ৱারী শাবা অসিদা পোত্থোক ৩০ হেন্না উৎকনি।
কেন্দ্র সরকারগী কর্মচারীশিংদা দিয়ারনেস এলাৱেন্স চাদা অনি হেঙ্গৎপা মন্ত্রীমন্দলনা য়াখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পোৎ চৈগী মমল হেঙ্গৎলক্লিবা অসি থেংননবা কেন্দ্র সরকারগী কর্মচারীশিংদা দিয়ারনেস এলাৱেন্স (দি এ) অমসুং পেন্সনরশিংদা দিয়ারনেস রিলিফ (দি আর)কী অহেনবা ইন্সতোলমেন্ত অমা থাদোকপদা অয়াবা পীখ্রে। মসি ০১.০১.২০১৮দগী চৎনবা হৌগনি। বেসিক পে/পেন্সনগী হৌজিক ওইরিবা চাং চাদা ৫ অদুগী মথক্তা চাদা অনি হেঙ্গৎলগনি। মসিনা কেন্দ্র সরকারগী কর্মচারী লাখ ৪৮.৪১ অমসুং পেন্সনর লাখ ৬১.১৭দা কান্নবা ফংহল্লগনি। দিয়ারনেস এলাৱেন্স অমসুং দিয়ারনেস রিলিফ অনিমক্কী এক্সচেকর একাউন্তা চহিগী ওইনা লুপা কোতী ৬০৭৭.৭২ অমসুং শেনবা চহি ২০১৮-১৯ (জনুৱারী, ২০১৮দগী ফেব্রুৱারী, ২০১৯ ফাওবা অপুনবা থা ১৪)গী ওইনা লুপা কোতী ৭০৯০.৬৮গী অহেনবা চাদিং তৌরগনি। মসি ৭শুবা পে কমিসনগী রিকোমেন্দেসন্দা য়ুমফম ওইরগা য়ানদুনা লৌশিল্লবা ফোর্মুলা অদুগী মতুং ইন্না হেঙ্গৎপনি।
পি.এম.না নেস্নেল সাইন্স দেদা সাইন্তিস্তশিংদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা নেস্নেল সাইন্স দেদা সাইন্তিস্তশিংবু য়াইফ পাউজেল পীখ্রে। ত্বীত অমদা, প্রধান মন্ত্রীনা হায়খি; “সান্তিস্তশিং অমসুং সাইন্সতা থৱাই য়াওজবা পুম্নমকপু নেস্নেল সাইন্স দেগী য়াইফ পাউজেল পীরি। ঐখোয়ানা ঐখোয় পুম্নম্না লৌগদবা সান্তিফিক্কী ওইবা মথৌদাংশিং অদুবু মপুং ফাহন্নদবগীদমক্তা অমসুং মীওইবা খুনাইগী চাউখৎনবগীদমক্তা সাইন্সকী শক্তিগী খুদোংচাবা লৌনবা ঐখোয়না লেপখিবা ৱাখল্লোন অদুবু অমুক হন্না শোইদনবা অরেপ্পা অমা থম্লসি। মসিনি ঐহাক্না ঙরাংগী #মনকীবাত্তা হায়খিবশিং অদু।”